# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de de **S.C. TELEKOM ROMANIA COMUNICATIONS S.A. prin S.C. TELECONSTRUCT COMPANY SRL cu sediul în mun. Bucuresti str. Piata Presei Libere, nr. 3-5, Cladirea City Gate Turnul de Nord, etaj 7, sector I, jud. Bucuresti,** înregistrată la APM Tulcea cu nr. 10445/25.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.09.2017, că proiectul **„INSTALARE CABLU FIBRA OPTICA IN UAT BESTEPE, JUDETUL TULCEA”,** propus a se realiza in extravilanul comunei Bestepe Jud. Tulcea in lungul drumului DJ222C, judeţul Tulcea **, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata **ROSPA0009 Bestepe-Mahmudia.**

- amplasamentul se află în extravilanul localitatii Bestepe, judeţul Tulcea, teren cu folosintă actuală –teren agricol. Pe amplasament nu au fost identificate specii de pasari sau alte specii de fauna si habitate ale speciilor pentru care a fost declarata aria protejata **ROSPA0009 Bestepe-Mahmudia** si care ar putea fi afectate de implementarea proiectului .

**Localizarea proiectului :**

- amplasamentul se află în extravilanul localitatii Bestepe, jud. Tulcea, in lungul drumului DJ222C.

**Caracteristicile proiectului :**

Proiectul prevede lucrări de instalare cablu fibra optica in extravilanul localitatii Bestepe, jud. Tulcea utilizand infrastructura noua (stalpi noi) si suport subteran (canalizare noua).

* Proiectul se va implementa pe o lungime totala de 4900 m in lungul drumului DJ222C.
* Cablul va avea ca punct de plecare un stalp nou, care se va instala pe partea dreapta a drumului judetean DJ222C la km18+190 si va continua pe partea dreapta a drumului, pana la un alt stalp nou montat la intrare in loc. Bestepe km 19+743 al DJ 222C.
* Al II-lea tronson va avea ca punct de plecare un stalp nou montat in extravilanul comunei Bestepe pe partea dreapta, la km 22+767 al DJ222C si va continua pe marginea drumului pana la un stalp nou proiectat, situat la km. 25+319 al DJ 222C (intersectia dintre UAT Bestepe si UAT Mahmudia )
* Pentru montarea stalpilor, se identifica, se marcheaza si se protejeaza instalatiile subterane existente pe amplasament, se curata terenul manual, se executa gropi cu diamentrul corespunzator.
* Inainte de ridicarea si de introducerea stalpului in groapa, pe toata suprafata se aseaza un strat de piatra de 20cm grosime care se bate cu maiul;
* Dupa ridicarea, alinierea si asezarea verticala a stalpilolor se executa burajul alcatuit din straturi alternative de piatra si pamant, de cate 20 cm, batute cu maiul;
* Dupa executarea fundatiei, terenul din jurul stalpului va fi amenajat pentru a nu prezenta obstacole la scurgerea apelor;
* Perioada estimata pentru executia lucrarilor: 12 luni de la data obtinerii autorizatiei de construire.

 Alimentarea cu apa: nu este cazul

 Canalizarea apelor uzate menajere: nu este cazul

 Energie electrica: nu este cazul

 Energie termica: nu este cazul

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfasurare a lucrarilor) se vor lua de catre beneficiar si antreprenorul general urmatoarele masuri :

* Supravegherea lucrarilor in permanenta de catre personal specializat si dirigintele de santier ;
* Reducerea pe cat posibil a perioadei de executie a lucrarilor;
* Lucrarile se vor realiza conform Normelor Metodologice aprobate prin Ordinul MT-MI nr.1112/411/2000;
* Pe parcursul executiei intregii lucrari zona va fi asigurata pentru a nu afecta circulatia pe drumurile publice sau imprejurimile. Toate materialele folosite vor fi livrate de catre furnizori acreditati, transportul, manipularea si depozitarea lor, se va realiza fara a afecta mediul inconjurator.
* Toate lucrarile se vor desfasura strict pe amlasament, fara a afecta vecinatatile.
* Pentru a reduce zgomotele sau vibratiile care pot deranja speciile pentru care a fost desemnata aria protejata ROSPA0009 Bestepe-Mahmudia, se vor folosi echipamente si tehnologiinoi, conforme cu standardele de zhomot acceptate;
* Nu se vor folosi echipamente de constructii mari care sa genereze zgomote si vibratii.
* Materialele utilizate se vor descarca in spatii adiacente drumurilor publice pentru perioade scurte de timp .
* Pe tot parcursul executiei se vor lua, prin grija antreprenorului general, toate masurile legate de protejarea biodiversitatii, solului, subsolului, faunei si vegetatiei din jurul amplasamentului.
* Toate deseurile rezultate, toate resturile si materialele nefolosite ramase se v or colecta si depozita separat, in zone bine delimitate si protejate, fiind preluate regulat de catre un operator de salubritate autorizat .

Titularul proiectului va respecta condiţiile impuse prin Certificatul de Urbanism nr.19/1649 din 09.06.2017/, emis de Primaria Comunei Bestepe, jud. Tulcea.

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Intocmit

Cecilia IVANOV